 ڪراچي (ويب ڊيسڪ) اداڪارا سارا لورين چيو آهي ته ملڪ جي مستقبل لاءِ وزيراعظم عمران خان کي ايماندار ۽ سٺـن ماڻهن جي ضرورت آهي. ڪجهه ڏينهن اڳ اداڪار فرحان علي آغا حڪمران جماعت پاڪستان تحريڪ انصاف ۾ شامل ٿيڻ جو اعلان ڪندي چيو هو ته وزيراعظم عمران خان جي قيادت ۾ پي ٽي آءِ ۾ شامل ٿيو آهيان، ملڪ هڪ ڏکي وقت مان گذري رهيو آهي تنهنڪري سٺن ۽ ايماندار ماڻهن جي پي ٽي آءِ ۾ ضرورت آهي. فرحان علي آغا وڌيڪ چيو ته وطن سان محبت ورثي ۾ ملندي آهي. اهو ئي وقت آهي جو پي ٽي آءِ جي پليٽ فارم تان سٺن ڪمن کي اڳتي وڌائجي. اداڪارا سارا لورين فرحان علي آغا جي پي ٽي آءِ ۾ شموليت تي خوشي جو اظهار ڪندي چيو ته فرحان جي ان بيان سان متفق آهيان ته ملڪ جي سٺي مستقبل لاءِ عمران خان کي ايماندار ۽ سٺن ماڻهن جي ضرورت آهي.